شیخ رشید کا کہنا تھا کہ عمران خان پر لفظی حملے کیے جا رہے ہیں جبکہ مجھ پر قاتلانہ حملے ہو رہے ہیں، لیکن میں ڈرنے والا نہیں ہوں۔ اگر مجھے قتل کر دیا جاتا ہے تو اس کے ذمہ دار نواز شریف، شہباز شریف، کیپٹن صفدر اور عابد شیر علی ہوں گے۔ انہوں نے کہا: پانامہ سے زیادہ مشکل کیس نیب ریفرنس ہوگا، اس لیے ان لوگوں کے ہوش اڑے ہوئے ہیں اور کچھ شرپسند لوگ چاہتے ہیں کہ مک مکا کر لیں۔ شیخ رشید نے کہا: میں بکنے والا نہیں، میں کسی چور ڈاکو کے سامنے سر نہیں جھکاوں گا۔